У аграгарадку Ударны, вёсках Завітая і Макашы пабудаваны аграэкасядзібы. Цудоўны забаўляльны цэнтр і па-сучаснаму абсталяваны стадыён атрымалі жыхары Гарадзеі ад цукровага камбіната. Сюды прапанаваў завітаць старшыня пасялковага Савета Уладзімір Раўбецкі, які, як высветлілася, пакуль мы гутарылі са старшынёю сельвыканкама, разам з Сяргеем Тарасевічам, Уладзімірам Маеўскім і Мікалаем Буйко пасадзіў 160 дрэўцаў у скверы каля разгрузачнай пляцоўкі цукровага камбіната.